Μοσχάρι ταζίν** με γλυκοπατάτες
1 κιλό µοσχαρίσια ελιά, σε κύβους 2,5 εκ., 3 κουτ. σούπας ελαιόλαδο, 1 κρεµµύδι ξερό, ψιλοκοµµένο, 1/2 κουτ. γλυκού πιπέρι καγιέν, 1/2 κουτ. γλυκού κύµινο, σε σκόνη, 1 κουτ. γλυκού κουρκουµάς σε σκόνη, 1/2 κουτ. γλυκού τζίντζερ, σε σκόνη, 2 κουτ. γλυκού πάπρικα, γλυκιά, 2 κουτ. σούπας φύλλα µαϊντανού, ψιλοκοµµένα, 2 κουτ. σούπας ψιλοκοµµένα φύλλα φρέσκου κόλιανδρου (αν δεν µας αρέσει, τον αντικαθιστούµε µε µαϊντανό), 2 ντοµάτες, ξεφλουδισµένες, κοµµένες σε φέτες, 500 γρ. γλυκοπατάτες, καθαρισµένες, σε κύβους 2 εκ., αλάτι και φρεσκοτριµµένο πιπέρι
Για να φτιάξουμε την συνταγή μοσχάρι ταζίν γλυκοπατάτες, σε µια κατσαρόλα ζεσταίνουµε το µισό ελαιόλαδο σε δυνατή φωτιά και σοτάρουµε σε δόσεις το µοσχάρι για 5-6 λεπτά, µέχρι να ροδίσει από όλες τις πλευρές. Αφαιρούµε µε τρυπητή κουτάλα και µεταφέρουµε σε πιατέλα.Χαµηλώνουµε τη φωτιά, προσθέτουµε το κρεµµύδι και το υπόλοιπο λάδι στην κατσαρόλα και σοτάρουµε απαλά για 4-5 λεπτά ή µέχρι να µαλακώσει το κρεµµύδι. Προσθέτουµε το πιπέρι καγιέν, το κύµινο, τον κουρκουµά, το τζίντζερ και την πάπρικα, σοτάρουµε για λίγα δευτερόλεπτα και στη συνέχεια προσθέτουµε 1 κουτ. του γλυκού αλάτι και φρεσκοτριµµένο µαύρο πιπέρι. Ξαναβάζουµε το µοσχάρι στην κατσαρόλα µαζί µε τον µαϊντανό, τον κόλιανδρο (αν χρησιµοποιήσουµε) και 250 ml νερό. Σκεπάζουµε και σιγοβράζουµε σε χαµηλή φωτιά για περίπου 1 ώρα και 10 λεπτά ή µέχρι να µαλακώσει το μοσχάρι.Προθερµαίνουµε τον φούρνο στους 180° C (σκάλα 4 στο γκάζι).Μεταφέρουµε το όλον από την κατσαρόλα σε ένα πυρέξ. Απλώνουµε τις γλυκοπατάτες πάνω από το µοσχάρι. Ολοκληρώνουµε µε τις φέτες ντοµάτας. Σκεπάζουµε µε αλουµινόχαρτο και ψήνουµε για 40 λεπτά. Αφαιρούµε το αλουµινόχαρτο, αυξάνουµε τη θερµοκρασία του φούρνου στους 220°C και µεταφέρουµε το πυρέξ στο επάνω ράφι του φούρνου. Αφήνουµε το φαγητό να ψηθεί µέχρι να ροδίσουν στις άκρες τους οι ντοµάτες και οι γλυκοπατάτες, και να µαλακώσουν. Σερβίρουµε το μοσχάρι ταζίν γλυκοπατάτες από το πυρέξ.
Γλυκοπατάτα,Μοσχάρι